27.03.2023. NATJEČAJ ZA RADNO MJESTO TAJNIK / TAJNICA

Temeljem članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22) te odredbi Pravilnika o načinu i postupku zapošljavanja u GŠ Josipa Hatzea,  Glazbena škola Josipa Hatzea raspisuje

N  A  T  J  E  Č  A  J

za radno mjesto:

Tajnik/tajnica – puno radno vrijeme na neodređeno – 1 izvršitelj

UVJETI:
Uz opći uvjet za zasnivanje radnog odnosa sukladno općim propisima o radu, kandidati moraju ispunjavati i posebne uvjete za zasnivanje radnog odnosa sukladno članku 105. st. 16. Zakona o odgoju i obrazovanju u osnovnoj i srednjoj školi.

POTREBNA DOKUMENTACIJA I NJEZIN OBLIK

Kandidati su dužni priložiti sljedeće dokumente:

* vlastoručno potpisana prijava na natječaj, s naznakom na koje se radno mjesto kandidat prijavljuje;
* životopis, vlastoručno potpisan
* dokaz o odgovarajućoj vrsti i razini obrazovanja kojom je kandidat stručno osposobljen za obavljanje posla na radnom mjestu za koje se prijavljuje, sukladno propisu;
* domovnica, odnosno dokaz o državljanstvu;
* rodni list, u slučaju kad je na dokumentu o stručnoj spremi navedeno ranije prezime;
* dokaz da se protiv kandidata ne vodi kazneni postupak u smislu članka 106. Zakona o odgoju i obrazovanju u osnovnoj i srednjoj školi, ne stariji od dana objave ovog natječaja (tzv. „potvrda o nekažnjavanju“);
* elektronički zapis o radnopravnom statusu iz evidencije Hrvatskog zavoda za mirovinsko osiguranje.

Prijava na natječaj, odnosno životopis, treba sadržavati i e-mail adresu (elektroničku poštu) kandidata.

Isprave uz prijavu na natječaj prilažu se u neovjerenoj preslici. Kandidat koji bude izabran na radno mjesto iz ovog natječaja dužan je predočiti izvornike tih isprava prije sklapanja ugovora o radu.

Natječajna dokumentacija prijavljenim se kandidatima ne vraća.

NAČIN I ROK DOSTAVE PRIJAVE

Rok za podnošenje prijava kandidata na ovaj natječaj jest 8 dana od dana njegove objave na mrežnim stranicama i oglasnim pločama Hrvatskog zavoda za zapošljavanje, odnosno na mrežnim stranicama i oglasnim pločama Glazbene škole Josipa Hatzea u Splitu.

Prijave na natječaj mogu se dostaviti osobno, uručivanjem u tajništvu Škole, ili poštom preporučeno, na adresu: Glazbena škola Josipa Hatzea, Trg Hrvatske bratske zajednice 3, 21000 Split, s naznakom „za natječaj“.

VAŽEĆA – NEVAŽEĆA PRIJAVA
Važećom prijavom smatra se ona koja sadrži sve podatke i priloge navedene u natječaju.
Ako je prijava kandidata nepravodobna, nepotpuna ili ako kandidat ne ispunjava formalne uvjete iz natječaja, isti se  neće smatrati kandidatom na natječaju. Takav kandidat se posebno ne obavještava o razlozima zašto se ne smatra kandidatom natječaja.

PREDNOSTI PRI ZAPOŠLJAVANJU
Kandidati koji prema posebnim propisima ostvaruju pravo prednosti pri zapošljavanju trebaju se u prijavi na natječaj pozvati na to pravo te uz prijavu na natječaj priložiti i svu propisanu dokumentaciju prema tom posebnom zakonu.

Sukladno članku 103. Zakona o hrvatskim braniteljima iz Domovinskog rata i članovima njihovih obitelji („Narodne novine“ 121/17, 98/19, 84/21), Glazbena škola Josipa Hatzea poziva osobe iz članka 102. stavaka 1.-3. navedenog zakona da dostave potrebne dokaze iz članka 103. stavak 1. navedenog zakona u svrhu ostvarivanja prava prednosti pri zapošljavanju. Dokazi su dostupni na poveznici Ministarstva hrvatskih branitelja:

[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Kandidati koji se pozivaju na pravo prednosti pri zapošljavanju prema Zakonu o civilnim stradalnicima iz Domovinskog rata (NN 84/21) uz prijavu na natječaj dužni su priložiti sve potrebne dokaze dostupne na poveznici:
[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidati koji se pozivaju na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20), uz prijavu na natječaj dužni su, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

DODATNA PROCJENA I TESTIRANJE KANDIDATA
Kandidati mogu, po potrebi, biti pozvani na procjenu i vrednovanje (provjeru) prema odredbama Pravilnika o načinu i postupku zapošljavanja u Glazbenoj školi Josipa Hatzea koji je dostupan na mrežnim stranicama Škole, o čemu će biti obaviješteni e-mailom te putem obavijesti na mrežnim stranicama Škole.  Ako kandidat ne pristupi procjeni i vrednovanju, smatrat će se da je povukao prijavu na natječaj.

ZAŠTITA OSOBNIH PODATAKA

Sukladno odredbama Uredbe (EU 2016/679) Europskog parlamenta i vijeća Europe od 27.04.2016. o zaštiti pojedinca u vezi s obradom osobnih podataka i o slobodnom kretanju takvih podataka, prijavom na natječaj kandidat daje privolu GŠ Josipa Hatzea za prikupljanje i obradu osobnih podataka navedenih u prijavi na javni natječaj u svrhu provedbe istog.

OBAVJEŠTAVANJE O REZULTATIMA NATJEČAJA
O rezultatima natječaja kandidati će biti obaviješteni putem mrežne stranice Škole u roku od 8 dana od dana izbora kandidata. Objavom rezultata natječaja na mrežnoj stranici Škole smatrat će se da su svi kandidati obaviješteni te neće biti pojedinačno obavještavani.

RAVNOPRAVNOST SPOLOVA
Izrazi koji se koriste u natječaju, a imaju rodno značenje, koriste se neutralno i odnose se jednako na muške i na ženske osobe.

Split, 27. ožujka 2023. g. Za GŠ Josipa Hatzea

 v. d. ravnateljice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vesna Alebić, prof.